Verslawing – NGVishoek
Dobbel in die Bybel: Alhoewel daar nêrens in die Bybel eksplisiet van dobbel melding gemaak word nie, word “geluks-“ of “kans- speletjies” egter wel genoem. Ons lees byvoorbeeld hoe die lot in Levitikus gewerp word sodat daar gekies kon word tussen die offerbok en die sondebok. Joshua het die lot gewerp om te bepaal hoe die land tussen die verskillende stamme verdeel kon word. Nehemia het die lot gewerp om te bepaal wie tussen die mure van Jerusalem kon bly en wie nie. Die apostels het die lot gewerp sodat hul kon vasstel wie ‘n geskikte plaasvervanger vir Judas sou kon wees. In Spreuke 16:33 lees ons, “ In die skoot word die lot gewerp, maar elke beslissing daarvan kom van die Here.” Nêrens in die Bybel word dobbel of “kans” gebruik as blote vermaak of voorgestel as ‘n aanvaarbare praktyk vir God se volgelinge nie.
Kasino’s en loterye: Kasino’s gebruik allerhande soorte bemarkingsskemas om die dobbelaar te verlei om soveel geld as moontlik te waag. Hulle bied dikwels goedkoop of selfs gratis alkohol aan, wat dronkenskap aanmoedig wat dan gevolglik lei tot ‘n onvermoë om wyse besluite te neem. Alles binne die kasino is spesifiek so ingerig om groot somme geld te neem en niks terug te gee nie, behalwe vir vervlietende en leë plesiertjies. Loterye poog om hulself uit te beeld as instansies wat fondse verskaf aan onderwys en/of sosiale programme. Studies toon egter dat diegene wat aan ‘n lotery deelneem dikwels juis diegene is wat dit die minste kan bekostig om geld op ‘n lotery kaartjies te spandeer. Die aanloklikheid van “vinnig ryk word” is ‘n té groot versoeking om te weerstaan vir sover dit die desperate ouens aanbetref. Die kanse dat hul gaan wen, is oneindig klein, wat daartoe lei dat baie mense se lewens geruïneer word.
Waarom lotery steeds nie God plesier nie: Baie mense voer aan dat hulle juis aan loterye of dobbel deelneem om sodoende geld aan die kerk of aan ‘n ander goeie saak te gee. Terwyl dit wel ‘n goeie motief mag wees, wys die werklikheid ons egter daarop dat slegs ‘n paar van daardie mense hulle winste vir goddelike doeleindes aangewend het. Studies bewys dat die oorgrote meerderheid van lotery wenners selfs in ‘n erger finansiële situasie verkeer het ‘n paar jaar nadat hul die Jackpot gewen het, as waarin hul voorheen was. Slegs ‘n paar, indien enige het waarlik die geld vir ‘n goeie saak gegee. God het buitendien nie ons geld nodig om Sy sending in die wêreld te finansier nie. In Spreuke 13:11 lees ons, “Rykdom wat sommerso gekom het, verminder maklik; wie bietjie vir bietjie bymekaar maak, word ryk”. God is soewerein en sal op ‘n eerlike wyse in die behoeftes van die kerk voorsien. Kan God werklik vereer word deur gesteelde dwelmgeld te ontvang, of geld wat gesteel is tydens ‘n bankroof? God het nóg die geld nodig en nóg wil Hy geld hê wat by die armes “gesteel” is vanweë die feit dat die rykes oorspronklik verlei was.
1 Timotheüs 6:10 vertel ons, “Want die geldgierigheid is die wortel van alle euwels; en omdat sommige dit begeer, het hulle afgedwaal van die geloof en hulleself met baie smarte deurboor.” In Hebreërs 13:5 word verklaar, “Julle gedrag moet vry van geldgierigheid wees. Wees tevrede met wat julle het, want Hy het gesê, “Ek sal jou nooit begewe en jou nooit verlaat nie”. In Mattheüs 6:24 word verklaar, “Niemand kan twee Here dien nie; want òf hy sal die een haat en die ander liefhê, òf hy sal die een aanhang en die ander verag. Julle kan nie God én Mammon dien nie.”
My en die kinders se lewens is een grote “roller coaster” – op en af en weer en weer. Selfs al is hy nie gedrink nie, trap hy ons plat. En die mense daar buite? “Haai, nee man, jy is darem ’n vreeslike goeie man.” Almal hou van hom. Ek is die een wat die “bitch” is.
Doen ek iets daaraan? Los ek dit? Hy het my al laat glo dat ek nie sonder hom oor die weg sal kan kom nie. Ek weet nie wat om te doen nie, maar ek is regtig ongelooflik moeg … Bly net moeg … slaap sleg.
Alkoholgebruik en Christenskap
Christene word beveel om dronkenskap te vermy (Efesiërs 5:18). Die Bybel veroordeel dronkenskap en sy effekte (Spreuke 23:29-35). Christene word ook beveel om nie toe te laat dat hulle liggame deur enige iets “oorheers” word nie. (1 Korinthiërs 6:12; 2 Petrus 2:19). Die Skrif verbied ook ‘n Christen om nie sonder meer enige iets te doen wat ander Christene mag aanstoot gee of hulle mag aanmoedig om teen hulle gewete te sondig nie (1 Korinthiërs 8:9-13).
In die lig van hierdie beginsels, is dit dan uiteraard ontsettend moeilik vir enige Christen om te sê dat hul wel alkohol drink tot verheerliking van God (1 Korinthiërs 10:31).
Jesus het water in wyn verander. Dit lyk selfs asof Jesus vermoedelik wyn by sekere geleenthede gebruik het (Johannes 2:1-11; Mattheüs 26:29). Gedurende Nuwe Testamentiese tye was die water nie baie skoon nie. Sonder moderne sanitêre geriewe was die water gevul met bakterieë, virusse en alle soorte vorme van besoedeling. Dieselfde geld in die meeste derde-wêreld lande van vandag. As ‘n direkte uitvloeisel hiervan, drink mense dikwels wyn (of druiwesap), aangesien die kanse groot is dat dit nie so erg besoedel is nie.
In 1 Timótheüs 5:3, gee Paulus aan Timótheüs opdrag om op te hou water drink (wat hom heel waarskynlik maagprobleme gegee het) en in plaas daarvan wyn te drink. Die Griekse woord vir wyn in die Bybel is die mees basiese woord vir wyn. In daardie dae, was wyn wel aan ‘n gistingsproses onderwerp, maar nie tot dieselfde graad as vandag nie. Dis sou verkeerd wees om te sê dat dit druiwesap was, maar net so verkeerd om te sê dat dit presies dieselfde drank is as die wyn wat ons vandag drink. Weer eens verbied die Skrif Christene nie noodwendig om bier, wyn of enige ander drank wat alkohol bevat te drink nie.
Alkohol is nie, in en deur sy eie aard besoedel deur sonde nie. Veel eerder is dit dronkenskap en alkoholverslawing waarvan ‘n Christen homself moet weerhou. (Efesiërs 5:18; 1 Korinthiërs 6:12).
Daar is nietemin beginsels in die Bybel wat dit ontsettend moeilik maak om te redeneer vanuit die standpunt dat die gebruik van alkohol in enige hoeveelheid hoegenaamd, God plesier.
Is dit verkeerd om te drink?
Christene word beveel om dronkenskap te vermy (Efesiërs 5:18). Die Bybel veroordeel dronkenskap en sy effekte (Spreuke 23:29-35). Christene word ook beveel om nie toe te laat dat hulle liggame deur enige iets “oorheers” word nie. (1 Korinthiërs 6:12; 2 Petrus 2:19). Die Skrif verbied ook ‘n Christen om nie sonder meer enige iets te doen wat ander Christene mag aanstoot gee of hulle mag aanmoedig om teen hulle gewete te sondig nie (1 Korinthiërs 8:9-13). In die lig van hierdie beginsels, is dit dan uiteraard ontsettend moeilik vir enige Christen om te sê dat hul wel alkohol drink tot verheerliking van God (1 Korinthiërs 10:31).
Jesus het water in wyn verander. Dit lyk selfs asof Jesus vermoedelik wyn by sekere geleenthede gebruik het (Johannes 2:1-11; Mattheüs 26:29). Gedurende Nuwe Testamentiese tye was die water nie baie skoon nie. Sonder moderne sanitêre geriewe was die water gevul met bakterieë, virusse en alle soorte vorme van besoedeling. Dieselfde geld in die meeste derde-wêreld lande van vandag. As ‘n direkte uitvloeisel hiervan, drink mense dikwels wyn (of druiwesap), aangesien die kanse groot is dat dit nie so erg besoedel is nie. In 1 Timótheüs 5:3, gee Paulus aan Timótheüs opdrag om op te hou water drink (wat hom heel waarskynlik maagprobleme gegee het) en in plaas daarvan wyn te drink.
Die Griekse woord vir wyn in die Bybel is die mees basiese woord vir wyn. In daardie dae, was wyn wel aan ‘n gistingsproses onderwerp, maar nie tot dieselfde graad as vandag nie. Dis sou verkeerd wees om te sê dat dit druiwesap was, maar net so verkeerd om te sê dat dit presies dieselfde drank is as die wyn wat ons vandag drink. Weer eens verbied die Skrif Christene nie noodwendig om bier, wyn of enige ander drank wat alkohol bevat te drink nie. Alkohol is nie, in en deur sy eie aard besoedel deur sonde nie. Veel eerder is dit dronkenskap en alkoholverslawing waarvan ‘n Christen homself moet weerhou. (Efesiërs 5:18; 1 Korinthiërs 6:12).